keiner
Material: papyrus
Place: Antaiopolites
Categories: Brief (amtlich)
Kurrah ben Sharik an den Pagarchen Basileios
Forderung von ausstehenden Steuern
Basileios hat wegen guter Ernten keinen triftigen Grund
die Zahlung zu verzögern
[ἐν ὀνόματι τοῦ Θεοῦ Κορρα β Σζεριχ σύμβουλος Βασιλείῳ διοικη] 
κώμης Ἀφροδιτ[ώ].[ εὐχαρισ]τ[οῦμεν] τ[ῷ Θεῷ καὶ με]τ[ὰ] τ[αῦ]τ[α]. 
πολλάκις φ[α]ινόμεθα γράμμασιν ἡμῶν χρησάμενοι [π]ρ[ὸς σὲ] 
περὶ τοῦ διμοιρομέρους τῶν χρυσικῶν δημοσίων τῆς διοική σο[υ] 
καὶ ἐδοκοῦμεν ὡς ἤδη τοῦτο κατεβάλου. ἡμῶν οὖν 
ἐπιτρεψάντων τοῖς νοταρίοις ἐγκύψαι εἰς τὰ χαρτία τῆς σακέλλη[ς] 
ἐφʼ ᾧ μαθεῖν τὸ τί κατεβάλου ἐν τῇ σακέλλῃ ηὕραμεν τὸ ἔργον σο[υ] 
ἀνίκανον καὶ μηδαμινὸν καί σε εἰς τοῦτο κακῶς διαπραττόμενον. 
καὶ γὰρ οὐκ ἀπεστείλαμέν σε σχολάσαι εἰς τὸ φαγονῖν, μᾶλλον δὲ 
ἀπεστείλαμέν σε φοβῖσθαι τὸν Θεὸν καὶ φυλάξαι τὴν πίστιν σου 
καὶ ἀνύσαι τὸ δίκαιον τοῦ Ἀμιραλμουμνιν. 
οὔτε γὰρ ἔχεις ἀφορμὴν 
τὴν οἵαν οὖν οὔτε οἱ τῆς διοικήσεώς σο. καλῶς γὰρ γέγονεν 
ὁ καρπὸς τῆς γῆς καὶ τοῦτο ὁ Θεὸς εὐλόγησεν καὶ ἐδίπλασεν 
ὑπὲρ ὃ ἢν πρὸ τούτου. γέγονεν δὲ καὶ ὁ σῖτος πολοῦ καὶ τοῦτο 
ἐπράθη παρὰ τῶν τῆς χώρας. λοιπὸν ὡς εἴρηται οὐκ ἔχεις 
τὴν οἵαν οὖν ἀφορμήν. βλέπε οὖν τὸ λοιπασθὲν 
διὰ τῆς διοικήσεώς σο ἐκ τοῦ διμοιρομέρους τῶν χρυ 
δημοσίων αὐτῆς.  μετὰ πάσης συντομίας τοῦτο ἄνυσον 
μὴ ὑστερῶν ἐξ αὐτο μυλιαρίσιν καὶ μόνον, γινώσκει γὰρ 
ὁ Θεός,  ὡς οὐκ ἤρεσεν ἡμῖν τὸ πῶς πεποίηκας 
εἰς τὸ πρᾶγμα τῶν τοιούτων δημοσίων. ἐβουλόμεθα γὰρ δοῦναί σο[ι] 
ἀνταπόδοσιν τούτου χάριν. ἐὰν οὖν ἐστι ἐν σοὶ ἀγαθὸν 
ὡς εἴρηται ἄνυσον μετὰ πάσης σπουδῆς τὸ λοιπασθὲν 
διὰ τῆς διοικήσεώς σο ἐκ τοῦ τοιούτου διμοιρομέρου[ς] 
τῶν χρυσικῶν δημοσίων καὶ ἀπόστειλον. ὄφελος γάρ ἐστι 
τοῖς τῆς χωρᾶς δοῦναι κατὰ πρόσβασιν τὰ διʼ αὐτῶν 
καὶ μὴ ἐᾶσαι αὐτοὺς ἄχρις οὗ συναχθῶσιν ἐπάνω αὐτῶν 
καὶ στενωθῶσιν πληρῶσαι. ἐπιστάμεθα δὲ ὡς ἀνικανία καὶ 
ἀχρησιμία φερόμενος ὁ ὑπουργος ζητεῖ τὰ πρὸς ἀφορμ[ὴν] 
τοῦ ὑστερε͂σαι τὰ διʼ αὐτο. μὴ γένῃ οὖν τοιοῦτος καὶ δώσῃ[ς] 
κατὰ τῆς ψυχῆς σο πρόφασιν. ἰδοὺ μαρτυρόμεθά σ[ε]. 
ἐγρά μ Πῦ ζ ἰδ θ
[ μ ]... [ἰν]δ θ δ Μουσλημ βερδ πρ ἐκπ συμπ διμοιρομέ χρυ δημοσίων